cyanic-selkie/wikianc huggingface dataset:
Krymo kalnai
Upės ir upeliai
Šiaurvakariniuose pagrindinio kalnagūbrio šlaituose yra ilgiausių Krymo upių ištakos. Pagrindinės upės yra aštuonios, kurių bendras ilgis 328 km. Šios grupės upės įteka į Juodąją jūrą. Iki savo vidurio jos yra tikros kalnų upės, jų didelis nuokrypis (iki 180 m/km). Baseinai ištįsę palei upę, kiek platesni aukštumose, kur įteka didžioji intakų dalis. Pagrindinės šios grupės upės:
Karl Malone
Baigęs mokyklą K. Melounas įstojo į Luizianos technologijos universitetą. Per tris sezonus universiteto komandoje, jis padėjo jai pirmą kartą istorijoje patekti į NCAA turnyrą, vykusį 1984 m. 1985 m. NBA naujokų biržoje 13 šaukimu buvo išrinktas Jutos „Jazz“.
Per devyniolika NBA sezonų jis surinko 36 928 taškus ir tai yra antras pagal rezultatyvumą žaidėjas NBA istorijoje, taip pat pasiekė lygos rekordą pagal pataikytų baudos metimų skaičių. K. Melounas laikomas vienu geriausių sunkiųjų krašto puolėjų per visą NBA istoriją. 1997 ir 1999 m. buvo tapęs naudingiausiu NBA žaidėju. Kiekviename savo karjeros sezone patekdavo į atkrintamasias varžybas ir tris kartus pasiekė NBA finalą (su „Jazz“ 1997 ir 1998 m., su „Lakers“ 2004 m.). K. Melounas dalyvavo 1992 ir 1996 m. olimpinėse žaidynėse, kuriose laimėjo aukso medalius. 2010 m. rugpjūčio 13 d. už nuopelnus K. Melounas buvo įtrauktas į Krepšinio šlovės muziejaus sąrašą.
Biografija
Karlas Melounas gimė Samerfylde (Luizianoje). K. Meluonas buvo jauniausias tarp devynių vaikų. Vaikystę praleido fermoje kartu su mama Širle. Kai jam sukako treji metai, jo tėvas, Šedrikas Hėjus, paliko šeimą ir vedė kitą moterį, o vėliau gyvenimą nutraukė savižudybe. Vaikystėje K. Melounas dažnai dirbdavo fermoje, kirto medžius, medžiojo ir žvejojo. 1975 m. jo mama ištekėjo už Edžio Ternerio. Mokėsi vietinėje Samerfyldo vidurinėje mokykloje. K. Melouno dėka, jo gimtojo miestelio, kuriame gyvena 400 žmonių, mokyklos komanda trejus metus iš eilės (nuo 1979 m. iki 1981 m.) tapo Luizianos valstijos čempionais. K. Melouno pelnytų taškų vidurkis buvo 28,3, o atkovotų kamuolių – 12,3. Nors jam buvo siūloma mokytis Arkanzaso universitete, K. Melounas nusprendė mokytis Luizianos technologijos universitete, kuris buvo arčiau jo namų. Savo pasirinkimą jis komentavo taip: „Aš norėjau likti arčiau namų, todėl, kad aš vaikinas iš mažo miestelio, kuris nori būti šalia savo draugų ir giminių“. Antraisiais mokslo metais jis buvo priimtas į universiteto krepšinio komandą, kurioje jo treneriu tapo Endis Ruso. K. Melounas išsiskyrė savo fizine jėga ir jau pirmoje treniruotėje sulaužė krepšinio lentą, o vėliau ir sporto salėje esantį treniruoklį. Debiutiniame sezone per varžybas pelnydavo vidutiniškai 20,9 taško, o jo komanda čempionatą baigė rezultatu 19-9. Antraisiais metais K. Melounas per varžybas pelnydavo vidutiniškai 18,7 taško ir atkovodavo 9,3 kamuolio. „Bulldogs“ sezoną baigė rezultatu 26-7, tapo Pietų konferencijos čempionais ir pirmieji universiteto istorijoje pateko į NCAA turnyrą. Pirmajame ture jis atvedė komandą į pergalę prieš Fresno universitetą, o jo dėjimą iš viršaus rodė visi nacionaliniai televizijos kanalai. 1984–1985 m. sezoną Luizianos technologijos universitetas baigė rezultatu 29-3 ir tai buvo geriausias Pietų konferencijos rezultatas, kuris leido vėl patekti į NCAA turnyrą. „Bulldogs“ turnyre iškrito 1/16 finale. Per trejus metus komandoje, K. Melounas kiekvienais metais patekdavo į konferencijos visų žvaigždžių komandą ir tapo šeštuoju pagal rezultatyvumą žaidėju universiteto istorijoje. Nors daugelio NBA klubų skautai patarė jam dar metams pasilikti universitete, tačiau K. Melounas nusprendė pateikti savo kandidatūrą 1985 m. NBA naujokų biržai.
Pirmieji metai komandoje (1985–1987 m.)
1985 m. NBA naujokų biržoje, pirmame etape, 13 šaukimu Karlą Melouną išrinko Jutos „Jazz“ klubas. Toks nedidelis pasirinkimas aiškinamas tuo, kad K. Melounas nepateko į 1984 m. JAV olimpinės rinktinės sudėtį, taip pat tuo, kad prieš naujokų biržą tarp klubų pasklido kabos, kad jis – niūriausias tipas. Savo debiutiniame sezone, vadovaujant treneriui Frenkui Leidenui, K. Melounas per rungtynes pelnydavo vidutiniškai 14,9 taško ir atkovodavo 8,9 kamuolio, dėl to buvo išrinktas į pirmąją naujokų rinktinę ir užėmė trečią vietą „Metų naujoko“ rinkimuose. 1986 m. sausio 14 d., rezultatu 105:102, jo klubas nugalėjo Hiustono „Rockets“, nutraukdamas 20-ties „Rockets“ pergalių seriją. Tose rungtynėse K. Melounas surinko 29 taškus, taip pat sugebėjo įmesti keturis baudos metimus, likus kelioms minutėms iki rungtynių pabaigos, taip išlygindamas rezultatą iki 96:96. Trečią sezoną iš eilės „Jazz“ sugebėjo patekti į atkrintamasias varžybas, bet jau pirmame etape pralaimėjo Dalaso „Mavericks“ klubui. Keturiose atkrintamųjų varžybų rungtynėse K. Melounas vidutiniškai pelnydavo 20 taškų ir atkovodavo 8,9 kamuolio. Po antrojo sezono komandoje K. Melounas tapo klubo lyderiu pagal rezultatyvumo vidurkį (21,7 taško), o antrojoje sezono dalyje jis tapo rezultatyviausiu komandos nariu. Per sezoną „Jazz“ pelnė 2 pergalėmis daugiau nei prieš tai buvusiame, pateko į atkrintamasias varžybas, kuriose vėl pralaimėjo pirmajame etape.
Komandos lyderis (1987–1996 m.)
Iki 1987–1988 m. sezono Karlas Melounas ir Džonas Stoktonas buvo vienas sėkmingiausių duetų lygoje: K. Melounas buvo atakos priešakyje, o Dž. Stoktonas jam asitavo. 1987–1988 m. sezone K. Melounas vidutiniškai rinko po 27,1 taško per rungtynes ir pirmą kartą buvo pakviestas į NBA Visų žvaigždžių rungtynes ir įtrauktas į antrąją Visų žvaigždžių komandą. Šios visų žvaigždžių rungtynės buvo pirmosios iš keturiolikos paeiliui vykusių rungtynių, kuriuose žaidė K. Melounas. Pirmose savo rungtynėse K. Melounas tapo rezultatyviausiu Vakarų konferencijos žaidėju pelniusiu 22 taškus. Sezono pabaigoje „Jazz“ vidurio vakarų divizione užėmė trečią vietą ir pirmajame atkrentamųjų varžybų etape įveikė Portlando „Trail Blazers“. Tačiau kitame etape „Jazz“ buvo priversta nusileiti septyneriose rungtynėse tuometinei čempionei Los Andželo „Lakers“ komandai, kurioje žaidė Medžikas Džonsonas ir Kareem Abdul-Jabbar. Septintose serijos rungtynėse K. Melounas pelnė 31 tašką ir atkovojo 15 kamuolių, tačiau „Lakers“ laimėjo rezultatu 109:98. Per 11 atkrintamųjų rungtynių K. Melounas vidutiniškai rinko po 29,7 taško ir atkovodavo po 11,8 kamuolio.
1988 m. tarpsezoniu K. Melounas su „Jazz“ pasirašė 10 metų sutartį, kurios suma 18 mln. JAV dolerių. Gruodį prie komandos prisijungė naujas treneris – Džeris Sloanas, o buvęs treneris Frenkas Leidenas tapo klubo prezidentu. 1988–1989 m. sezone K. Melounas vidutiniškai rinko po 29,1 taško ir tai buvo antras rezultatas čempionate (geresnis buvo tik Maiklas Džordanas), taip pat atkovojo 10,7 kamuolio – ketvirtas lygoje. NBA Visų žvaigždžių rungtynėse jis pelnė 28 taškus ir atkovojo 9 kamuolius bei atliko 3 rezultatyvius perdavimus, tapdamas naudingiausiu rungtynių žaidėju. „Jazz“ čempionatą baigė rezultatu 51-31, tačiau atkrentamąsias rungtynes baigė pirmame etape. Dėl savo sėkmės K. Melounas pirmą kartą savo karjeroje pateko į pirmąją visų žvaigždžių rinktinę.
1989–1990 m. sezone K. Melounas dar labiau padidino savo rezultatyvumą, pelnydamas vidutiniškai po 31 tašką ir atkovodamas 11,1 kamuolio. 1990 m. sausio 27 d. K. Melounas turėjo rezultatyviausias savo karjeros rungtynes, pelnydamas 61 tašką, o jo klubas rezultatu 144:96 įveikė Milvokio „Bucks“. Rungtynių metu jis pataikė 21 iš 26 metimų žaidimo metu, taip pat realizavo 19 iš 23 baudų metimų. Šis rodiklis buvo geriausias „Jazz“ klubui nuo klubo persikėlimo iš Naujojo Orleano. Nors K. Melounas vėl buvo išrinktas Visų žvaigždžių rungtynėms, bet dėl kulkšnies traumos jis buvo priverstas jas praleisti. K. Malounas buvo rezultatyviausias klubo žaidėjas per paskutines 24 iš 26 sezono rungtynių ir kelis kartus pelnė daugiau nei 45 taškus. „Jazz“ sezoną baigė 55–27. Atkrintamosiose varžybose jo komanda penkis mačus pralaimėjo Finikso „Suns“. K. Melounas vidutiniškai rinko po 25,2 taško ir atkovojo 10,2 kamuolio. Antrą sezoną iš eilės jis buvo antras rezultatyviausias žaidėjas lygoje.
1990–1991 m. sezonas „Jazz“ prasidėjo ne itin gerai – rezultatu 7–8, tačiau sausio ir vasario laikotarpiu tapo 21–9. Visų žvaigždžių rungtynėse K. Melounas pelnė 16 taškų ir atkovojo 11 kamuolių, o reguliariajame sezone vidutiniškai rinko po 29 taškus ir atkovojo 11,8 kamuolio. Jis tapo vienu iš keturių „Jazz“ žaidėjų, kurie sezono pabaigoje vidutiniškai atliko dvigubus dublius per rungtynes (Džefas Melounas, Džonas Stoktonas ir Tarlas Beilis taip pat atliko dvigubus dublius). Atkrintamosiose varžybose „Jazz“ per keturias rungtynes įveikė „Suns“, tačiau antrajame ture pralaimėjo „Trail Blazers“. K. Melounas buvo išrinktas į NBA Visų žvaigždžių komandą trečią kartą iš eilės. Kaip ir ankstesniais sezonais, K. Melounas tapo antras pagal rezultatyvumą lygoje, vidutiniškai pelnydamas 28 taškus per rungtynes. Penkiose sezono rungtynėse jis pelnė daugiau nei 40 taškų. Nepaisant savo sėkmės ir pasiekimų, K. Melounas dažnai prasiženginėjo prieš varžovus. 1991 m. gruodžio 14 d. rungtynėse prieš Detroito „Pistons“ K. Melounas prasižengė alkūne prieš Aiziją Tomą. Dėl to A. Tomui žaizda buvo susiūta daugiau nei 40 siūlių, o NBA K. Melouną nušalino vienerioms varžyboms (be jokio apmokėjimo) ir paskyrė jam 10 000 JAV dolerių baudą. 1991–1992 m. sezonas buvo „Jazz“ lūžio taškas. Pirmą kartą savo istorijoje klubas sugebėjo patekti į Vakarų konferencijos finalą, kur per šešias rungtynes vėl pralaimėjo „Trail Blazers“.
thumb|Kamuolys, kuoriuo K. Melounas pelnė 20 000-ąjį karjeros tašką Dešimtajame dešimtmetyje K. Melounas ir toliau demonstravo gerą žaidimą, vidutiniškai per rungtynes pelnė 25 taškus ir atkovojo apie 10 kamuolių. Po 1992 m. olimpinių žaidynių, kuriose jis padėjo nacionalinei rinktinei iškovoti aukso medalius, K. Melounas ėmė kalbėti prieš Medžiką Džonsoną. M. Džonsonas, 1991 m. baigęs krepšininko karjerą ir kuriam neseniai diagnozuotas ŽIV, siekė grįžti į NBA. Nepaisant olimpinės rinktinės ir Los Andželo „Lakers“ žaidėjų palaikymo, K. Melounas buvo prieš jo sugrįžimą, dėl kurio NBA buvo pristatyta įvesti daugybę atsargumo priemonių. 1993 m. vasario 4 d. rungtynėse prieš „Lakers“ K. Melounas pelnė 16 000-ąjį tašką per savo karjerą. Tais pačiais metais jis ir komandos draugas Dž. Stoktonas pasidalino Visų žvaigždžių rungtynių naudingiausio žaidėjo titulą. Pergalingame Vakarams žaidime, kurio rezultatas 135:132, K Melounas pelnė 28 taškus ir atkovojo 10 kamuolių.
1993–1994 m. sezone K. Melounas žaidė visose 82 sezono rungtynėse ir padėjo klubui vėl patekti į Vakarų konferencijos finalą. Devintajame savo NBA sezone jis tapo rezultatyviausiu komandos žaidėju (25,2), atkovotų kamuolių (11,5) ir blokuotų metimų (126) lyderiu. Jo pataikymo procentas buvo 49,7 %, o viso sezono metu žaidė 3329 minutes – antrasis rezultatas lygoje po Latrelo Sprivelo, kuris žaidė 3533 minutes. 1994 m. kovo 29 d. K. Melounas pasiekė savo atkovotų kamuolių rekordą – 23 atkovoti kamuoliai per rungtynes, tačiau tai nepadėjo „Jazz“ klubui, kuris nusileido „Golden State Warriors“ klubui rezultatu 116:113. K. Melounas pataikė tik 8 iš 29 metimų, o po rungtynių taip pakomentavo savo žaidimą: „Mano atkovotų kamuolių nebus rytojaus antraštėse… Rytojaus antraštės bus apie tai, kiek lengvų metimų aš nepataikiau“. Konferencijos finale „Jazz“ per penkias rungtynes pralaimėjo būsimajai čempionei Hiustono „Rockets“. Nepaisant didelio K. Melouno rezultatyvumo ir gero Dž. Stoktono žaidimo, „Jazz“ niekaip negalėjo pasipriešinti „Rockets“ centrui Akymui Olaidžuvonui.
1994–1995 m. sezone Jutos „Jazz“ komanda pirmą kartą savo istorijoje laimėjo 60 rungtynių. Klubas taip pat laimėjo 15 rungtynių iš eilės išvykoje ir tai geriausias pasiekimas per visą klubo istoriją ir antras lygoje. K. Melounas, surinkęs 26,7 taško per rungtynes, tapo ketvirtu rezultatyviausiu žaidėju. 1995 m. sausio 20 d. jis tapo 19 žaidėju NBA istorijoje, surinkusiu 20 000 taškų. Atkrintamosiose varžybose „Jazz“ vėl pralaimėjo „Rockets“, šįkart pirmajame etape. 1996 m. sausio 13 d. K. Melounas pratęsė sutartį su „Jazz“. 1995–1996 m. sezone K. Melounas kartu su klubu pateko į konferencijos finalą, kur susitiko su Sietlo „SuperSonics“. Pralaimėdami seriją 3-1 „Jazz“ sugebėjo išlyginti rezultatą, tačiau pralaimėjo lemiamose rungtynėse ir nepateko į NBA finalą.
Patekimas į NBA finalą (1996–1998 m.)
Grįžęs iš 1996 m. olimpinių žaidynių, kuriose Karlas Melounas iškovojo antrąjį aukso medalį, dvejus metus iš eilės vedė Jutos „Jazz“ į NBA finalą. 1996–1997 m. sezone „Jazz“ čempionatą baigė rezultatu 64–18 – tai geriausias rezultatas klubo istorijoje. Už pasiekimus K. Melounas gavo naudingiausio žaidėjo titulą. Atkrintamosiose varžybose „Jazz“ įveikė Los Andželo „Clippers“, tada Los Andželo „Lakers“ ir konferencijos finale, kuriame žaidė Akymas Olaidžuvonas, Čarlesas Barklis ir Klaidas Dreksleris, susitiko su Hiustono „Rockets“. „Jazz“ per šešias rungtynes įveikė „Rockets“ ir pirmą kartą istorijoje pateko į NBA finalą kartu su Čikagos „Bulls“, kurioje žaidė Maiklas Džordanas. Pirmuosius dvejus mačus „United Center“ arenoje laimėjo „Bulls“. Pirmosiose varžybose K. Melounas prametė abu baudos metimus iki varžybų pabaigos likus 9,2 sek. ir esant lygiam rezultatui. Tuo pasinaudojo „Bulls“, kuri po M. Džordano metimo laimėjo varžybas. Antrose rungtynėse K. Melounas pataikė tik 6 iš 20 metimų ir surinko 20 taškų. Finalo rungtynėms persikėlus į „Delta Center“ areną, „Jazz“ laimėjo du kartus iš eilės, o K. Melounas pelnė 37 ir 23 taškus. Ketvirtosiose varžybose „Jazz“ pergalę pasiekė taikliu K. Melouno metimu paskutinėmis sekundėmis. „Bulls“ laimėjo likusias dvejas rungtynes ir iškovojo lygos čempionų titulą.
Kitą sezoną „Jazz“ vėl dominavo Vakarų konferencijoje ir čempionatą baigė 62-20 – geriausiu rezultatu lygoje. K. Melounas vidutiniškai rinko po 27 taškus per rungtynes ir tik nedaug atsiliko nuo M. Džordano – pretendento į naudingiausio žaidėjo titulą. Atkrintamosiose varžybose „Jazz“ nugalėjo „Rockets“, „Spurs“ ir „Lakers“ klubus ir antrą kartą iš eilės pateko į finalą, kur vėl susitiko su „Bulls“. Šį kartą pirmąsias varžybas „Jazz“ laimėjo rezultatu 88:85, o K. Melounas pelnė 21 tašką. Tokį žemą rezultatyvumą lėmė tai, kad „Bulls“ žaidėjai Denisas Rodmanas ir Skotis Pipenas atidžiai stebėjo „Jazz“ puolėją. Penktose serijos rungtynėse K. Melounas pelnė 39 taškus, o tai leido jo komandai Čikagoje iškovoti pergalę 83-81. Šiose varžybose K. Melounas pataikė 17 iš 27 metimų, atkovojo 9 kamuolius, atliko 5 rezultatyvius perdavimus ir perėmė 1 kamuolį. Daugiausia jo metimų buvo atlikti iš vidutinio nuotolio šuolyje su apsisukimu.
Šeštosios serijos rungtynės vyko „Jazz“ namų „Delta Center“ arenoje. „Bulls“ pirmavo serijoje 3-2 ir buvo per žingsnį nuo pergalės. Rungtynėse K. Melounas pelnė 31 tašką ir atkovojo 11 kamuolių. Nepaisant to, kad „Jazz“ po pirmų dviejų kėlinių pirmavo 49:45, o po trečiojo kėlinio – 66:61, komanda paskutiniame kėlinyje prarado savo pranašumą ir pralaimėjo. Likus 18,9 sekundės iki varžybų pabaigos „Jazz“ pirmavo rezultatu 86:85. M. Džordanas išmušė kamuolį iš K. Melouno rankų ir išvedė „Bulls“ į priekį likus 5,2 sekundės iki varžybų pabaigos. Per likusį laiką Džonas Stoktonas nepataikė lemiamo metimo todėl „Jazz“ pralaimėjo. M. Džordano metimas šiose rungtynėse laikomas vienu „didingiausių“ jo karjeroje.
Paskutiniai sezonai „Jazz“ (1998–2003 m.)
Dėl lokauto sutrumpintame 1998–1999 m. sezone Karlas Melunas antrą kartą savo karjeroje tapo naudingiausiu reguliaraus sezono žaidėju, o „Jazz“ sezoną baigė 37-13. Atkrintamosiose varžybose klubas pateko į antrąjį ratą, kur nusileido Portlando „Trail Blazers“ komandai. Laimėjusi pirmąsias varžybas „Jazz“ pralaimėjo kitas tris. Penktosiose varžybose, laimėję rezultatu 88:71, „Jazz“ sugebėjo sumažinti skirtumą. Rungtynėse abiejų komandų žaidėjai išsiskyrė kietu žaidimu, daugybe techninių pražangų, smūgiais alkūne ir žodiniais susirėmimais. Viename iš epizodų K. Melounas alkūne stipriai smūgiavo Brajanui Grantui (kaip ir pirmosiose serijos varžybose, už tai tada jam buvo skirta 10 000 JAV dolerių bauda). Rungtynių pabaigoje B. Grantas gavo dar keletą techninių pražangų už grubų žaidimą ir pašaipas K. Melouno atžvilgiu. Dėl to Portlando „Trail Blazers“ treneris ėmė emocingai apeliuoto į teisėjus, už tai jis buvo pašalintas iš aikštelės. Nepaisant ne itin gero komandos žaidimo, per pastaruosius keturis sezonus K. Melounas vidutiniškai pelnė po 25,5, 23,2, 22,4 ir 20,6 taško. 2000 m. balandžio 22 d. K. Melounas tapo vyriausiu žaidėju, pelniusiu 50 ar daugiau taškų atkrintamosiose varžybose, pasiekdamas klubo rekordą, o 2002–2003 m. sezone jis surinko 36 374 taškus ir tapo antru rezultatyviausiu žaidėju per visą NBA istoriją, aplenkdamas Viltą Čiamberlainą. Sezono pabaigoje jis tapo laisvuoju agentu, o jo ilgametis klubo draugas Džonas Stoktonas, su kuriuo jie žaidė kartu nuo 1984 m. ir laikomi vienu geriausių puolančiųjų duetų lygoje, pabaigė karjerą. Džeriui Sloanui vadovaujant „Jazz“, K. Melounas ir jo komanda beveik kiekvieną sezoną iškovojo daugiau nei 50 pergalių ir reguliariai patekdavo į atkrintamąsias varžybas. Per 18 metų komandoje K. Melounas pasiekė klubo žaistų minučių, pelnytų taškų, taiklių baudų metimų ir atkovotų kamuolių rekordus, taip pat tapo antruoju klube pagal perimtų kamuolių, rezultatyvių perdavimų ir žaistų rungtynių skaičių.
Los Andželo „Lakers“ (2003–2004 m.)
2003 m. Karlas Melounas sutiko sumažinti savo atlyginimą nuo 16 iki 1 mln. JAV dolerių ir perėjo žaisti į Los Andželo „Lakers“, tikėdamasis su jais laimėti čempiono titulą – vienintelį pasiekimą, kurio jis taip ir nepasiekė per savo karjerą. Sudėtyje turėdamas keturias krepšinio žvaigždes – Šakilą Onilą, Kobę Brajantą, Garį Peitoną ir Karlą Melouną, klubas sezoną baigė rezultatu 56-26 ir iškovojo Ramiojo vandenyno diviziono čempionų titulą. Dėl kelio traumos, reguliariajame sezone K. Melounas žaidė tik 42 rungtynes. Atkrintamosiose varžybose „Lakers“ pateko į finalą, kur po penkių varžybų pralaimėjo Detroito „Pistons“. Finalinėje serijoje K. Melounas vėl susižeidė dešinę koją ir buvo priverstas žaisti pirmas 4 rungtynes traumuotas, bei praleisti penktąsias, kaip paaiškėjo, paskutines serijos rungtynes.
Karjeros pabaiga (2004–2005 m.)
Po 2003–2004 m. sezono K. Melounas tapo laisvuoju agentu. Dėl kelio operacijos 2004 m. vasarą ir asmeninių nesutarimų su komandos lyderiu Kobe Brajantu jis nepasirašė naujos sutarties su „Lakers“. 2004 m. gruodžio mėn. Niujorko „Knicks“ susidomėjo 41 metų puolėju, tačiau sandoris taip ir neįvyko. 2005 m. vasario mėn., prieš NBA Visų žvaigždžių varžybas, K. Melouno agentas atskleidė, kad jo klientas gali pasirašyti sutartį su San Antonijaus „Spurs“ klubu. 2005 m. vasario 13 d. spaudos konferencijoje „Delta Center“, Jutos „Jazz“ namų arenoje, K. Melounas oficialiai paskelbė apie savo 19 metų žaidėjo karjeros pabaigą.
Pasirodymas nacionalinėje rinktinėje
Po 1988 m. Seulo olimpinių žaidynių „FIBA“ leido profesionaliems krepšininkams žaisti savo nacionalinėse rinktinėse. JAV krepšinio fedaracija, formuojanti Amerikos nacionalinę rinktinę, pradėjo formuoti sudėtį ir 1991 m. rugsėjo 21 d. paskelbė dešimties krepšininkų, atrinktų dalyvavimui Amerikos čempionate, pavardes. K. Melounas tapo vienu iš „Svajonių komandos“ narių.
„Svajonių komanda“ Amerikos čempionate debiutavo 1992 m. birželio 28 d. Portlande vykusiame olimpiniame atrankos turnyre. Pirmajame žaidime JAV rinktinė nugalėjo Kubą rezultatu 136:57. Pelnę dar keturias pergales, 1992 m. liepos 5 d. amerikiečiai turnyro finale nugalėjo Venesuelos nacionalinę rinktinę rezultatu 127:80 ir iškovojo aukso medalius. K. Melounas buvo antras pagal rezultatyvumą ir atkovotus kamuolius, vidutiniškai rinkdamas po 14,8 taško ir atkovodamas po 5,8 kamuolio. Po pergalės prieš Venesuelos rinktinę Oregono nacionalinė gvardija suteikė K. Melounui garbės nario vardą.
2010 m. 1992 metų JAV rinktinė buvo įtraukta į Krepšinio šlovės muziejų.
Už aikštelės ribų
thumb|K. Melounas amerikiečių bazėje [[Afganistanas|Afganistane]] Pasibaigus krepšininko karjerai, Karlas Melounas pradėjo verslą. Jam priklauso automobilių salonas „Karl Malone Toyota“ esantis netoli Solt Leik Sičio ir medienos ruošos įmonė Luizianoje. 2008 m., po uragano „Katrina“, jis su savo darbuotojais ir įranga keliavo į Paskagulą, kurioje padėjo vietos gyventojams išvalyti griuvėsius. 2007 m. gegužės 31 d. K. Melounas užėmė krepšinio reklamos direktoriaus ir fizinio pasirengimo trenerio asistento pareigas savo alma mater, Luizianos technologijos universitete. Jis taip pat paaukojo 350 000 JAV dolerių. Luizianos „Tech Bulldogs“ „Thomas Assembly Center“ namų arenoje, už 300 000 JAV dolerių buvo paklotas naujas parketas, toks pats kaip NBA arenose. Už pagalbą universiteto administracija krepšinio aikštę pavadino jo garbei. Dar 50 000 JAV dolerių atiteko universiteto tinklinio programai. Jis taip pat paaukojo 100 000 JAV dolerių universiteto treniruočių salei, o taip pat nupirko uniformas bei batus savo gimtosios mokyklos krepšinio komandoms. 1997 m. K. Melounas kartu su žmona įkūrė Karlo Melouno fondą, kuris užsiima pagalba vaikams, o taip pat paaukojo 200 000 JAV dolerių Navahų indėnams. 1998 m. jis gavo Henrio Aibos vardo premiją, kuri skiriama sportininkams, kurie padeda kitiems.
Asmeninis gyvenimas
1990 m. gruodžio 24 d. K. Melounas vedė Kei Kinsli, „Miss Idaho USA 1988“ grožio konkurso nugalėtoją. Pora susilaukė keturių vaikų: dukters Kedės (gim. 1991 m.), dukters Kailės (gim. 1992 m.), sūnaus Karlo jaunesniojo (g. 1995 m.) ir dukters Kerlės (g. 1998 m.). Karlas jaunesnysis žaidžia kairiuoju vidurio puolėju Rastono (Luiziana) vidurinės mokyklos futbolo komandoje „Cedar Creek“. K. Melounas su šeima gyvena Rastone, Luizianos valstijoje.
1998 m. dvi Samerfyldo gyventojos pateikė ieškinį prieš K. Melouną, teigdamos, kad jis yra jų vaikų tėvas. Buvusi K. Melouno draugė Bonita Ford baigusi vidurinę mokyklą susilaukė nuo jo dvynukių Derelės ir Šerilės Ford, o Glorija Bel sulaukusi 13 metų amžiaus pagimdė sūnų Demetresą Belą (K. Melounas tuo metu buvo universiteto antrakursis).
Laikraštis „Tribune“ patvirtino, kad Glorija Bel byloje teisėjas patvirtino K. Melouno tėvystę, daugiausia remdamasis ne įrodymais, bet K. Melouno nereagavimu į ieškinį. Tačiau laikraštis taip pat peržiūrėjo bylos dokumentus, iš kurių vienas buvo kraujo tyrimas, kuris parodė, kad 99 % vaiko tėvas yra K. Melounas arba jo brolis. B. Ford atveju testai taip pat parodė didelę tikimybę, kad K. Melounas yra dvynių tėvas. Pasak „Tribune“, K. Melounas užginčijo teismo sprendimą pagal G. Bel ieškinį, kuris privertė mokėti 125 JAV dolerius per savaitę ir kompensuoti buvusias bei būsimas medicinos išlaidas. Galiausiai ieškinys buvo išspręstas abipusiu šalių sutikimu konfidencialiomis sąlygomis. B. Ford byloje K. Melounas taip pat buvo pripažintas tėvu, kai jis atsisakė atlikti DNR tyrimą. Šis ieškinys taip pat buvo išspręstas ne teismo tvarka.
K. Melounas yra aistringas žvejys ir medžiotojas. Jis turi vasarnamį netoli Kenai upės Aliaskoje. 1998 m. liepą jis su savo komandos draugais Chrisu Morisu ir Brajanu Raselu ir šeimos nariais dalyvavo keturių dienų žvejybos ture po Aliaską. Jis yra JAV Nacionalinės šaulių asociacijos narys ir pasisako už piliečių teises turėti ir nešioti šaunamuosius ginklus.
Karjera imtynėse ir kine
1998 m. K. Melounas ir Denisas Rodmanas dalyvavo „World Championship Wrestling“ šou „Bash at the Beach“. Rungtynėse K. Melounas kartu su savo draugu Diamondu Dalasu Peidžu susitiko prieš D. Rodmano komandą ir Halką Hoganą. Per 23 minutes trukusią kovą du sunkieji puolėjai apsikeitė keliais paprastais griebimais ir metimais. Rungtynės buvo neigiamai įvertintos žiūrovų, kurie šaukė „nuobodu“ ir sukritikuotos apžvalgininkų.
K. Melounas vaidino keliuose filmuose ir serialuose. 1998 m. jis vaidino epizodiniuose vaidmenyse serialuose „Likimo kariai“ ir „Nešas Bridžas“, o 2004 m. – filmuose „Soul Plane“ ir „Po saulėlydžio“.
Politika
2004 m. K. Melounas prisidėjo 4000 JAV dolerių JAV prezidento Džordžo Bušo rinkimų kampanijai ir 2000 JAV dolerių Aliaskos respublikonės Lizos Merkauski, kandidatuojančiai į JAV senatą, kampanijai. 2002 m. jis prisidėjo 1000 JAV dolerių prie Jutos demokrato Džimo Metesono kampanijos. 2009 m. kovą jis pasirodė „Fox News“ pokalbių laidoje „Hannity“. Jis pasisakė palaikantis Luizianos fermerius, kurie gali netekti darbo uždarius „Piligrim’s Pride“ gamyklas valstijoje.
Žaidėjo bruožai ir palikimas
thumb|left|K. Melouno ir Dž. Stoktono statulos priešais [[Jutos Jazz|Jutos „Jazz“ namų areną]] Karlas Melounas yra laikomas vienu geriausių sunkiųjų puolėjų NBA istorijoje. Už efektyvų žaidimą puolime, greitį ir tikslumą jis buvo pramintas „Paštininku“. Jis dukart iškovojo naudingiausio reguliaraus sezono žaidėjo titulą, 11 kartų buvo išrinktas į Visų žvaigždžių pirmąją komandą ir tris kartus į Visų žvaigždžių gynybos rinktinę. Per 19 NBA sezonų K. Melounas sužaidė 1476 rungtynes (4-ta vieta NBA istorijoje), iš kurių 1471 žaidė startiniame penkete (NBA rekordas, po debiutinio sezono niekada nebuvo palikęs atsarginių žaidėjų suolelio), surinko 36 928 taškus (antras rezultatas istorijoje), o jo taiklumas buvo 51,6 %. Toks didelis procentas yra dėl to, kad jis ir Džonas Stoktonas dažnai žaidė derinius du prieš du, jo fizinė jėga leido apžaisti daugumą puolėjų, o greitis leido atlikti greitus puolimus. K. Melounas per savo karjerą vidutiniškai atkovojo 10,1 ir perėmė 1,41 kamuolio. Su komandos draugu Dž. Stoktonu K. Melounas į aikštelę žengė 1412 kartų – tai yra NBA rekordas.
thumb|150px|K. Melounas įtraukimo į [[Krepšinio šlovės muziejus|Krepšinio šlovės muziejų ceremonijoje]] K. Melounas laikomas vienu grubiausių žaidėjų. Jis užima antrą vietą NBA istorijoje pagal pražangų skaičių (4578). Po krepšiu jis įnirtingai grūmėsi alkūnėmis, dažnai smogdamas oponentams į veidą, šonkaulius ar nugarą. Kovodamas dėl naudingesnės padėties jis galėjo slapta smogti priešininkui, išprovokuodamas jį grubiai atsakyti uždirbant pražangą. Vienas grubiausių jo karjeros epizodų įvyko 1991 m. gruodžio 14 d. žaidžiant prieš Detroito „Pistons“. Mėgindamas užkirsti kelią Aizėjo Tomo šuoliui, K. Melounas šuolio metu alkūne pataikė į veidą. Dėl to I. Tomui reikėjo siūti veidą virš dešinės akies 40-čia siūlių, o K. Melounas buvo nušalintas vienerioms rungtynėms ir nubaustas 10 000 JAV dolerių bauda. Nors „Pistons“ žaidėjai teigė, kad pražanga buvo apgalvota, pats K. Melounas neigė kaltinimą. Dėl grubaus žaidimo jis ne kartą buvo kritikuojamas krepšininkų. Lenis Vilkensas kartą jam pasakė: „Tu esi tyčinio grubumo meistras, nesi vyras, ne tikras sunkusis puolėjas. Tu visada muši tuos, kurie yra mažesni už tave, tai tavo žaidimas… Aš tavęs negerbiu“. Indianos „Pacers“ žaidėjas Čekas Personas taip pat yra sakęs, kad K. Melounas nėra „vyras“. K. Melounas turi dar vieną NBA antirekordą: daugiausiai prarastų kamuolių per karjerą (4524). Nors daugelis jį laikė apsigimusiu snaiperiu, kai kurie teigė, kad jis tapo tokiu tik dėl sunkaus darbo. Todėl, neturėdamas psichologinių snaiperio savybių įtemptų rungtynių pabaigoje galėjo sudrebėti ranka. Tai atsitiko, pavyzdžiui, 1997 ir 1998 m. finalinių serijų rungtynėse, kai jis paskutinėmis minutėmis padarė daug klaidų, dėl kurių jo komanda patyrė pralaimėjimus. K. Melounas nepataikė ir lemiamo metimo paskutinėmis lemiamo mačo sekundėmis 2001 m. lemiamo mačo metu su Dalaso „Mavericks“, kurį Jutos „Jazz“ pralaimėjo 83:84.
Jutos „Jazz“ K. Melounas žaidė 32 numeriu, o karjeros pabaigoje, 2006 m. kovo 23 d., klubas šį numerį paskelbė neliečiamu. Priešais „Jazz“ namų „Energy Solutions“ arenos įėjimą, šalia Dž. Stoktono statulos buvo pastatyta bronzinė K. Melouno statula. Skulptūrinėje kompozicijoje pavaizduotas du prieš du derinys: Dž. Stoktonas atlieka perdavimą, o K. Melounas atakuoja krepšį. Persikėlęs į Los Andželo „Lakers“, K. Melounas žaidė 11-uoju numeriu (32 numeris buvo skirtas Medžikui Džonsonui ir, nors jis leido K. Melounui jį naudoti, jis atsisakė).
1996 m. K. Melounas už savo pasiekimus buvo išrinktas į NBA 50-mečio Visų laikų komandą, o 2010 m. buvo įtrauktas į Krepšinio šlovės muziejų.
NBA atkrintamosios rungtynės
Pagal duomenis
Titas Dalevskis
Dalevskių šeima
thumb|50 px|left| Dominykas Dalevskis ir Dominyka Narkevičiūtė Dalevskienė viso susilaukė 10 vaikų.
Pranciškus Dalevskis, gim. 1825 m., ir Aleksandras Dalevskis, gim. 1827 m., įkūrė Lietuvos jaunimo brolybės sąjungą, rezistentai, Pranciškus taip pat 1863 m. sukilimo dalyvis, Tekla Dalevskytė-Jenikienė, gim. 1829 m., 1863 m. sukilimo dalyvė, Julija Dalevskytė-Berkmanienė, gim. 1830 m., 1863 m. sukilimo dalyvė, Juzefa Dalevskytė, gim. 1832 m., 1863 m. sukilimo dalyvė, Konstantinas Dalevskis, gim. 1835 m., 1863 m. sukilimo dalyvis, 1871 m. Paryžiaus komunos dalyvis; jo dvynė sesuo Zuzana Dalevskytė-Turskienė, gim. 1835 m., 1863 m. sukilimo dalyvė, Apolonija Dalevskytė-Sierakauskienė, gim. 1838 m., 1863 m. sukilimo dalyvė; Titas Dalevskis, gim. 1840 m., 1863 m. sukilimo dalyvis; Ksavera Dalevskytė, gim. 1842 m., 1863 m. sukilimo dalyvė.
Ankstyvieji gyvenimo metai ir studijos
Titas Dalevskis gimė 1840 m. gegužės 1 d. Vilniuje smulkiųjų bajorų šeimoje. Lenkų herbynuose rašoma, jog Dalevskių protėviai atvyko iš Liublino vaivadijos.
Ūgtelėjęs berniukas Mokėsi Vilniaus gimnazijoje. Tačiau gimnazijos nebuvo baigęs, kai kartu su broliu Konstantinu išvyko į Maskvą. Maskvoje kurį laiką ruošėsi laikyti stojamuosius egzaminus į Maskvos universiteto Teisės fakultetą. Kažkiek laiko pasimokęs Maskvoje, Titas 1861 m. rudenį perstojo į Sankt Peterburgo universitetą. Po studentų demonstracijų Sankt Peterburge, vėl grįžo tęsti studijų Maskvos universitete.
Studijuodamas Maskvoje Titas Dalevskis tapo aktyviu studentų organizacijos „Ogol“ nariu, Maskvoje praktiškai jis šiai organizacijai vadovavo. Organizacijos viduje Dalevskis įkūrė slaptą sekciją, į kurią įėjo daugiausiai studentai, kilę iš Vilniaus gubernijos. Tarp jų buvo ir Tito Brolis Konstantinas. Ši sekcija sprendė politinius Lietuvos ir Lenkijos klausimus.
Dalyvavimas 1863 m. sukilime
Prasidėjus 1863 m. sukilimui, Titas Dalevskis 1863 m. gegužę grįžo į Vilnių, kur prisidėjo prie Lietuvos sukilėlių vadovybės, buvo Konstantino Kalinausko vadovybės karo komisaras, jo sekretorius ir ekspeditorius. Palaikė ryšius su įvairiomis organizacijos grandimis.
Po K. Kalinausko areštavimo trumpai vadovavo sukilėliams. Sušaudžius Zigmantą Sierakauską Titas Dalevskis pradėjo su šeima slapstytis Vilniuje. Dalevskio buvo ne kartą prašoma, jog bėgtų į užsienį, brolio Pranciškaus bičiulis Feliksas Rimovičius buvo atsiuntęs Titui Dalevskiui padirbtą pasą, pinigų, tačiau Dalevskis bėgti atsisakęs.
1863 m. gruodžio 20 d. Titas Dalevskis buvo suimtas Vladislovo Sirokomlės našlės bute, išdavus provokatoriui.
Michailo Muravjovo 1863 m. gruodžio 24 d. dekretu Titas Dalevskis nuteistas sušaudyti, bausmė įvykdyta Lukiškių aikštėje 1863 m. gruodžio 30 dieną. Palaikai slapta buvo užkasti Vilniaus Gedimino kalno tvirtovėje. 2017 m. aptikti vykdant Gedimino kalno tvirtinimo darbus. 2019 m. lapkričio 22 d. palaikai iškilmingai palaidoti Vilniaus Rasų kapinių koplyčios kolumbariume.
188 m. pr. m. e.
'''188 m. pr. m. e.''' buvo keliamieji metai, prasidedantys trečiadienį pagal Grigaliaus kalendorių.
Georgijus Malenkovas
Georgijus Maksimilijanovičius Malenkovas (, 1902 m. sausio 8 d. – 1988 m. sausio 14 d.) – sovietų politikas, Komunistų partijos vadovas ir artimas Stalino bendradarbis. Po Stalino mirties trumpam buvo tapęs Sovietų Sąjungos vadovu (nuo 1953 m. kovo mėn. iki rugsėjo mėn.), 1953 – 1955 m. – TSRS Ministrų Tarybos Pirmininkas.
Biografija
Gimė Orenburge, Rusijoje. 1919 m. įstojo į Raudonąją armiją, o 1920 m. – į Komunistų partiją. Karinės tarnybos metu buvo politinis komisaras.
Po tarnybos 1921 m. mokėsi Maskvos aukštesniojoje technikos mokykloje. Baigęs šią mokyklą 1925 m. dirbo partijoje ir tapo Stalino patikėtiniu. Kartu su Lavrentijum Berija talkino J. Stalinui per ketvirtojo dešimtmečio valymus. Nuo 1941 m. iki 1945 m. – Valstybės gynimo komiteto narys. Dalyvavo organizuojant Leningrado bylą. Nuo 1946 m. iki 1953 m. ir nuo 1955 m. iki 1957 m. – SSRS Ministrų Tarybos pirmininko pavaduotojas. Nuo 1953 m. iki 1955 m. – TSRS Ministrų Tarybos Pirmininkas. Mirus J. Stalinui, nuo 1953 m. kovo iki rugsėjo – faktinis SSRS vadovas. 1957 m. apkaltintas dalyvavimu vadinamosios antipartinės grupės ir pašalintas iš SSKP Centro komiteto. 1961 m. pašalintas iš SSKP. Vadovavo Ust‑Kamenogorsko hidroelektrinei.
Technologijų perkėlimas
Technologijos perkėlimas yra technologijos perdavimas arba jos pritaikymas naujam vartojimui ar naujam vartotojui.
Konceptualiai technologijų perkėlimas yra taikomas nuo senovės. Aktyviausiai technologijų perkėlimas vystomas biotechnologijų, informacinių technologijų ir elektronikos pramonės srityse.
Daugelis universitetų, įmonių ir valstybės organizacijų turi padalinius, skirtus technologiniam perkėlimui. Tai daroma dėl konkretaus komercinio intereso, vadovaujantis atvirųjų inovacijų koncepcija.
Psilocibinas
Psilocibinas (dar žinomas kaip psilocybinas) – alkaloidas, dažnai pasitaikantis tam tikros rūšies grybuose, ypač glotniagalvės genties. Todėl tokie grybai turi haliucinogeninį poveikį. Psilocibino efektai panašūs į LSD, nes abi medžiagos veikia serotonino receptorius.
Technologijų perkėlimas
Technologijos perkėlimas yra tarpinis veiksmas transformuojant produktyvias žinias (dažnai tai yra mokslo tyrimų rezultatai) į inovacijas.
Technologijų perkėlimo procesai nuo XX a. 9-ojo dešimtmečio
Šis procesas įgaudamas pagreitį greičiausiai vystosi nuo XX a. 9-ojo dešimtmečio, kai įvairių šalių vyriausybės suvokusios, kokią naudą gali suteikti technologijų perkėlimas, ėmė skatinti kompanijas užsiimti šia veikla. Buvo sukurta nemažai programų (ypač JAV), kuriomis buvo siekiama perkelti karo ir kosmoso pramonės pasiekimus į įvairias civilines pramonės šakas. Vyriausybės dosniai atverdavo iki tol buvusią slaptą informaciją privačioms bendrovėms, siekė, kad šia informacija būtų dalinamasi, siekiant bendrai naudingų tikslų.
Psilocibinas
Chemija
Psilocibinas organizme greit praranda fosforo rūgšties liekaną savo molekulėje. Taip jis virsta psilocinu, kuris ir sukelia haliucinogeninius efektus. Psilocibinas šiek tiek tirpsta poliniuose tirpikliuose ir labai blogai nepoliniuose tirpikliuose. Jį galima susintetinti laboratorijoje iš psilocilino dviem reakcijomis. Bet tai daroma retai, nes būtent pats psilocilinas ir yra aktyvi medžiaga. Kaitinamas psilocibinas lengvai skyla.
Istorija
Albertas Hofmanas pirmasis ištyrė ir išskyrė grynus psilociną bei psilocibiną. Vis dėlto grybų ir kitų augalų poveikis indėnams buvo žinomas ir taikomas religinėse apeigose jau nuo priešistorinių laikų. Meksikos vietovėse apsilankę europiečiai jau XV amžiuje minėjo apie pastebėtas apeigas bei įvairių medžiagų vartojimą. Daugelis senovės tautų vartojo arba toliau vartoja šiuos grybus savo ritualinėse apeigose. Jos yra skirtos sužadinti vaizduotę ir parodyti žyniui ateitį, perspėti apie pavojus, atsižvelgiant į patirtus vaizdus ir vizijas. Sukelta būsena naudojama išvalymo ceremonijoje, skirtoje save ar kitus apsaugoti bei išvaryti blogas dvasias, apsėdimus, prakeikimus bei įvairias ligas. Sukeltas haliucinacijas, transą, meditaciją ir kitas sąmonės būsenas iki šiol naudoja Amerikos indėnai. Jiems įstatymai leidžia naudoti įvairius augalus, nes tai religinio tipo apeigos. Jos būna prižiūrimos vyresniojo šamano ar bendrijos išrinkto garbaus, išmanančio žmogaus. Tai jokiu būdu nėra atliekama norint pasiekti pasitenkinimą ar piktnaudžiauti gamtos skirtais ir jų požiūriu šventais augalais. Svarbu, kad tai atliekama su išmanančio žmogaus pagalba, nes naudojant šią medžiagą galima patirti rimtus pokyčius mąstyme. Tai gali būti pavojinga, nes žmogus gali tapti nenuspėjamu, kas gali būti pavojinga pačiam asmeniui bei aplinkiniams, todėl būtinas žmogus, kuris supranta ir išmano apie pavojus; toks žmogus dažnai vadinamas gidu.
Naudojimas medicinoje
1960 metais buvo mėginta psilocibiną naudoti medicinoje apetitui gerinti ir psichologinėms problemoms gydyti, bet pritaikymas neišplito. Nuo 2001 metų MAPS atgaivino tokius tyrimus. Nors laikoma, kad medžiaga nelegali, Narkotinių medžiagų agentūra (DEA) išdavė leidimą medžiagą įvertinti ir ištirti pagal dabartinius mokslinius standartus, atsakant į klausimus, ar ji pavojinga žmonėms ir ar yra naudinga medicinai. Neseniai atlikti tyrimai mokslo įstaigose naudojant išgrynintą psilocibiną siekė įvertinti medžiagos naudą, bandant žmonėms padėti atsikratyti kompulsinio elgesio. Toks elgesys pasitaiko įvairiomis formomis, dažniausiai po nervinės traumos, ilgo streso. Tai gali būti pastovus rankų plovimas, baimė vairuoti mašiną, viską skaičiuoti po kelis kartus, tikrinti kelis kartus išėjus, ar yra užrakintos durys (obsessive compulsive disorder). Pirminiai duomenys patvirtino, kad ši medžiaga gali būti naudinga pacientams, kuriems psichiatriniai vaistai ir psichoterapija nepadeda. Šie tyrimai, atsižvelgia į tai, kad serotoninas ir jo receptorių 2A/2C agonizmas, kuris įprastas psilocibinui, panašus į dabartinius vaistus, skirtus vienaip ar kitaip veikti serotonino receptorius, gydant įvairius nervinio tipo sutrikimus. Viena iš tokių ligų yra obsesinis-kompulsinis sutrikimas, kuriam gydyti buvo leista ligoninėje tirti šią medžiagą, taikant tikslias jos dozes ir griežtus protokolus, siekiant apsaugoti žmogų nuo pašalinių poveikių. Dabartiniai tyrimai naudoja psilocibiną kartu su psichoterapija, bandant suprasti ar ši medžiaga gali padėti nervinio tipo sutrikimams, kurie pasitaiko sergant IV laipsnio (paplitimas į kitus organus) odos vėžiu.
Dozavimas
Gerai išdžiovinti grybai turi iki 2 % psilocibino. Kol psilocibinas grynas, praktiškai niekur ir niekada nevartojamas, tikslinga dozę perskaičiuoti į džiovintų grybų masę. Vartojami nuryjant arba kramtant burnoje arba itin saikingai kaitinant paruošiami gėrimai, patiekalai.
Efektai
Efektai prasideda ne iš karto, o praėjus po kurio laiko, nes organizmui užtrunka net iki valandos nuo dozės pilnai įsisavinti medžiagas. Pasitaiko, kad po vartojimo žmogus pamano, jog jam nieko taip ir nebus, o tuo metu pavėluotai, žmogui nesitikint, prasideda sąmonės pokyčiai. Tai gali būti gan pavojinga, jeigu žmogus vienas arba tarp žmonių, kurie nežino ką žmogus suvalgė ir kada baigsis poveikis. Žmogus gali išsigąsti, kad poveikis nesibaigs ir taip atkreipti medikų dėmesį, kuris gali būti būtinas, jeigu žmogus apimtas panikos ir sau pavojingas. Nuo pirmųjų efektų iki maksimalių perėjimas trunka dar valandą. Poveikis ima silpnėti po 2-4 valandų. Iš viso poveikis trunka nuo 4 iki 7 valandų. Priklausomai nuo emocinės būklės prieš pavartojimą ir suvartotos dozės poveikis gali gan smarkiai skirtis. Netiesioginis, bet daug ilgesnis poveikis gali užtrukti savaitę laiko bei ilgiau. Tai gali būti emocijų pasikeitimas, požiūris į gyvenimą ir jo prasmę, žmogaus pasaulėžiūra gali visai pasikeisti. Šis dvasinio lygio poveikis, kuris gali turėti didelės įtakos tolesniam žmogaus gyvenimui, yra aprašytas teologijos studento iš Hardvardo universiteto Walter Pahnke moksliniam darbe. 1962 metais Bostono universitete 20 studentų buvo padalinti į dvi grupes, vienai iš jų buvo duota psilocibino. Teologijos studentai tada stebėjo liturgiją bažnyčioje, po kiek laiko jie aprašė savo patyrimus. Buvo pastebėta, kad patirti dvasinio lygio išgyvenimai ilgam paveikė žmones.
Soliaris
Soliaris gali reikšti:
Lažniai
Lažniai  – kaimas Lenkijos šiaurės rytuose, Supraslio valsčiuje, Balstogės apskrityje, Palenkės vaivadijoje. Kaimas yra apie 11 km į rytus nuo Supraslio ir apie 25 km į šiaurės rytus nuo vaivadijos centro Balstogės. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Kopi Luwak
Žaliava
Šios kavos žaliava - kavos uogų sėklos, randamos palminio musango išmatose. Jas renka ir apdoroja Indonezijos Javos, Sumatros ir Sulavesio salose, mažesniais kiekiais – Filipinuose (ten ši kava vadinama Kopi Alamid) ir Vietname.
Nedidelis gyvūnas, primenantis laukinę katę, yra naktinis žinduolis, gyvena medžiuose ir minta vabzdžiais, graužikais, vaisiais, ypač mangais, melionais, bananais, taip pat ir kavamedžių uogomis. Jis turi puikią uoslę, todėl laipiodamas nuo šakos ant šakos išsirenka geriausiai prinokusius kavos vaisius. Jų minkštimas skrandyje suvirškinamas, o likusios pupelės po lengvos fermentacijos pasišalina su išmatomis. Žarnyne kavos pupelės sulimpa ir po tuštinimosi primena kukurūzų burbuolę.
Kavos gamyba
Gyvūno virškinimo sistemoje „apdorotos“ pupelės būna praradusios kartumą, o gyvūno skrandžio sultys joms suteikia ypatingo prieskonio. Paveiktas tokios fermentacijos, bet nesugadintas pupeles vietiniai gyventojai surenka nuo žemės kavamedžių augavietėse, plauna, džiovina, skrudina reikiamoje temperatūroje. Kavos pupelės toliau apdorojamos įprastiniu būdu ir tiekimos į užsienio rinkas. Didžioji dalis eksportuojama į JAV ir Japoniją.
Radijo imtuvas
Radijo imtuvas – įrenginys radijo bangomis ateinančiai informacijai paversti į žmogui suprantamą formą – garsą arba vaizdą.
Pagal įrengimo vietą imtuvai skirstomi į:
Pagal komplektaciją imtuvai skirstomi į:
Pagal priimamų radijo bangų ruožus imtuvai skirstomi į:
Garsas (Kaunas)
250px|thumb|right|„Kauno laikas“ Nr. 5 Garsas – laikraštis, ėjęs nuo 1990 m. rugpjūčio 17 d. iki 1996 m. birželio 28 d. Kaune.
Radijo imtuvas
Pagal paskirtį imtuvai skirstomi į:
Garsas (Kaunas)
Istorija
Iki 1995 m. (Nr. 84) buvo leidžiamas pavadinimu „Kauno laikas“ kaip miesto laikraštis. Iki 1993 m. leido Kauno miesto taryba 5 kartus per savaitę; nuo 1994 m. ėjo 2 kartus per savaitę. Tiražas 1990 m. – 23 000 egz., 1996 m. – 1500 egz.
Rašė apie Kauno miesto gyvenimą bei problemas.
Virginijus Sirvydis
Virginijus Sirvydis (g. 1973 m. rugpjūčio 23 d. Rokiškyje) – Lietuvos krepšininkas, paskutinį savo kaip profesionalaus krepšininko sezoną rungtyniavęs Vilniaus „Sakalų“ komandoje.
2012-2013 m. sezone tapo Vilniaus "Sakalų" vyr. trenerio padėjėju, o sezono gale trumpai ėjo vyr. trenerio pareigas. 2013-2014 m. sezone, 2013 m. lapkričio 7 d., Utenos "Juventus" vyr. trenerio poste pakeitė Vitoldą Masalskį. 2022 m. liepos pabaigoje prisijungė prie Jonavos „Cbet“ trenerių štabo.
Kingstono universitetas
thumb|Kingstono universitetas Kingstono universitetas – universitetas pietvakarių Londone.
Seniau universitetas buvo vadinamas politechnikumu (Kingstono techninis institutas atodarytas 1899 metais), o 1992 metais suteiktas universiteto statusas. 2005 metais universitete studijavo 18 861 studentas.
Malio futbolo lyga
Malio Premjer divizionas (Championnat National Première Division) – pagrindinės Malio futbolo klubų varžybos, organizuojamos nuo 1966 metų. Čempionatą organizuoja Malio futbolo federacija. Lygoje dėl čempiono vardo kovoja 14 komandų.
2022–2023 m. Ligue 1
1. AS Réal (Bamako)                        9   6  3  0  14- 4  21 2. Djoliba Athlétic Club (Bamako)          9   5  4  0  12- 4  19  [C] 3. AS de Korofina (Bamako)                 9   4  3  2   8- 4  15 4. US Bougouni                             9   4  2  3  12- 9  14  [P] 5. AS Bakaridjan de Barouéli (Ségou)       9   4  2  3  10-10  14 6. USFAS (Bamako)                          9   3  4  2   8- 8  13 7. Afrique Football Elite (Bamako)         9   3  3  3   6- 4  12 8. Binga FC                                9   3  3  3   6- 7  12  [P] 9. Lafia Club de Bamako                    9   3  3  3   5- 6  12 10. Onze Créateurs de Niaréla (Bamako)      9   3  3  3   5- 7  12 11. Stade Malien (Bamako)                   9   3  2  4   8- 7  11 12. AS Black Stars de Badalabougou (Bamako) 9   3  2  4   8- 9  11 13. Cercle Olympique Bamako                 9   2  2  5   5-12   8 14. AS Police (Bamako)                      9   1  4  4   6-10   7 15. USC Kita                                9   1  4  4   5-10   7 16. Yeelen Olympique (Bamako)               9   1  2  6   8-15   5
2021–2022 m. Ligue 1
1. Djoliba Athlétic Club (Bamako)         34  17 11  6  44-20  62 Čempionai 2. AS Bakaridjan de Barouéli (Ségou)      34  14 12  8  39-29  54 3. USC Kita                               34  12 18  4  34-28  54 4. Stade Malien (Bamako)                  34  15  8 11  38-25  53  [C] 5. AS Réal (Bamako)                       34  11 15  8  25-16  48 6. AS de Korofina (Bamako)                34  12 12 10  32-28  48 7. Afrique Football Elite (Bamako)        34  11 15  8  29-27  48  [P] 8. Onze Créateurs de Niaréla (Bamako)     34  10 16  8  32-23  46 9. Cercle Olympique Bamako                34  11 13 10  27-25  46 10. USFAS (Bamako)                         34  11 13 10  26-30  46 11. AS Police (Bamako)                     34  10 15  9  29-30  45 12. Yeelen Olympique (Bamako)              34  10 14 10  31-29  44 13. Lafia Club de Bamako                   34  11 11 12  33-35  44 14. AS Black Stars de Badalabougou (Bamako) 34 12  8 14  24-29  44 -- 15. CS Duguwolofila de Babanba (Koulikoro) 34  10 12 12  33-39  42       R 16. US Bougouba (Koulikoro)                34  10  7 17  38-46  37  [P]  R 17. AS Olympique de Messira (Bamako)       34   3 14 17  17-44  23       R 18. AS Douanes (Sikasso)                   34   3 12 19  16-44  21       R
Apaštalų rūmai
thumb|250px|[[Šv. Petro aikštė vedanti į Apaštalų rūmus]]
Apaštalų rūmai yra oficiali popiežiaus rezidencija Vatikano mieste. Šie rūmai dar žinomi kaip Šventieji rūmai, Popiežiaus rūmai ir Vatikano rūmai.
Dabartinio varianto statybos darbai buvo pradėti 1589 m. balandžio 30 d. popiežiaus Siksto V iniciatyva. Įvairios vidinės detalės buvo užbaigtos vėlesnių popiežių, Urbono VII, Inocento XI ir Klemenso VIII, pontifikavimo laikotarpiais.
Kita reikšmė
Terminas Apaštalų rūmai taip pat buvo paminėtas kompiuteriniame žaidime Civilization IV: Beyond the Sword, kur žaidėjas galėjo įkurti šiuos rūmus, kurie atstodavo simbolinį žaidėjo civilizacijos religijos židinį.
Algirdas Lukauskas
Algirdas Lukauskas (1922 m. vasario 14 d. Gargžduose – 1980 m. balandžio 25 d. Vilniuje) – Lietuvos žurnalistas, redaktorius.
Biografija
Nuo 1944 m. laikraščio „Tarybų Lietuva“, 1945–1952 m. laikraščio „Tiesa“ redakcijos darbuotojas, 1952–1954 m. žurnalo „Lietuvos kolūkietis“ redaktorius. 1954–1980 m. laikraščio „Tiesa“ tarybinės statybos, žemės ūkio, vietinės spaudos, propagandos skyrių vedėjas, laikraščio korespondentas Šiaulių sričiai, laikraščio redaktoriaus pavaduotojas.
Velingtonas
Velingtonas (, arba Pōneke) – miestas centrinėje Naujojoje Zelandijoje, pačiame piečiausiame Šiaurinės salos pakraštyje, prie Nikolsono įlankos (Kuko sąsiaurio); šalies sostinė. 420 tūkst. gyventojų (2018). Išsidėstęs žemės ūkio regione, didelis uostas, geležinkelio mazgas, verslo ir pramonės centras. Pramoninis priemiestis – Louer Hatas. Pramonės šakos: transporto priemonių įranga, maisto apdirbimas, tekstilė, drabužiai, įrengimai, spauda ir leidyba. Miesto ekonomikai svarbūs administracinis ir turizmo sektoriai.
Velingtonas – šalies kultūros ir švietimo centras. Čia yra valstybinis archyvas, Naujosios Zelandijos nacionalinė biblioteka, Naujosios Zelandijos karališkoji draugija, Meno galerija (su šalies, Europos ir Australijos paveikslais bei skulptūromis), Nacionalinis muziejus su gamtos ir etnografiniais eksponatais, Velingtono Viktorijos universitetas (įk. 1899 m.). Yra simfoninis orkestras, opera, baletas. Miestą puošia parlamento pastatas, rotušė, anglikonų katedra.